section_heading: Sažetak sezone
paragraph_text: Utrka u Kini na stazi u Shanghaiju je bila 1000. utrka Formule 1. Čak osam vozača je dobilo nove komponente pogonske jedinice za tu utrku,<ref> Čak osam vozača dobilo nove komponente pogonske jedinice za VN Kine F1puls Objavljeno 12. travnja 2019. Pristupljeno 23. studenog 2019. a najbrži u kvalifikacijama je bio Valtteri Bottas, sa samo 23 tisućinke bržim vremenom od momčadskog kolege iz Mercedesa, Lewisom Hamiltonom. Na 3 desetinke zaostatka ostala su dva Ferrarija.<ref> Bottasu prvi pole position sezone na VN Kine! F1puls Objavljeno 12. travnja 2019. Pristupljeno 23. studenog 2019. Hamilton je bolje startao i prestigao Bottasa koji je imao previše proklizavanja u prvoj fazi starta, a Charles Leclerc je prestigao Sebastiana Vettela s unutarnje strane prvoga zavoja i preuzeo treće mjesto nakon što je Vettel morao usporiti iza Bottasa. Daniil Kvjat je na izlazu iz četvrtoga zavoja imao manje proklizavanje stražnjega kraja pa je dotaknuo Carlosa Sainza u McLarenu i nakon toga imao kontakt s Landom Norrisom u drugom McLarenu koji se skoro prevrnuo, ali je uspio nastaviti kao i Sainz i Kvjat. Tada su nastupili uvjeti virtualnog sigurnosnog automobila kako bi se počistile krhotine na stazi, a Hamilton se odmaknuo izvan DRS zone momčadskog kolege Bottasa. Vettel se u ranoj fazi činio kao brži Ferrari i bio unutar DRS zone, ali nije uspio lansirati napad na Leclerca dok mu momčad nije naredila da ili ubrza ili ga propusti kako bi pokušao uhvatiti Mercedese. Leclerc je pustio Vettela koji se nakon toga nije uspio značajnije odvojiti, nego je blokirao kotače na kočenju za zavoj 14 u 13. krugu pa se Leclerc požalio momčadi da je sada on taj kojega zadržava sporiji vozač. Max Verstappen se držao blizu Ferrarija i prvi ušao u boks u 18. krugu po novi set hard guma što je Ferrari pokrio s Vettelom koji se vratio ispred Verstappena. Leclerc je ostao na stazi pet krugova duže od Vettela, ali kad se vratio s novim hard gumama bio je više od deset sekundi iza Verstappena. Bottas je u boks ušao u 22. krugu i također stavio hard gume, a Hamilton je pozvan krug kasnije pa se razmak između njega i Bottasa smanjio na 1,5 sekundi. Ali Hamilton na krug novijim gumama brzo gradi prednost koju je održao do kraja utrke. Red Bull je pokrenuo i drugu seriju ulazaka u boks s Verstappenom u 36. krugu koji je dobio novi set medium guma, a Vettel je krug kasnije učinio isto dok je Mercedes slijedio njihov primjer još jedan krug kasnije s Hamiltonom i Bottasom. Bottas se vratio iza Leclerca koji još nije bio drugi puta u boksu i prestigao ga nakon dva kruga pomoću DRS-a na stražnjem pravcu, a Leclerc je za nekoliko krugova odradio svoje drugo zaustavljanje u boksu i vratio se više od 15 sekundi iza Verstappena. Zbog problema s mjenjačem Leclerc nije uspio sustići Verstappena. Šesti je bio Pierre Gasly u Red Bullu. Francuz je pretkraj utrke uzeo novi set soft guma kako bi odvozio najbrži krug utrke i osvojio još jedan bod. Daniel Ricciardo je završio sedmi za Renault. Sergio Pérez je sjajno startao s 12. mjesta i napredovao za četiri pozicije u prvom krugu, a na medium gumama odvozio je 20 krugova i na kraju završio osmi ispred Kimija Räikkönena u Alfa Romeu koji se također dobro probio s 13. mjesta. Romain Grosjean se u završnici utrke približio Alexu Albonu u Toro Rossu, ali ga nije uspio prestići pa je Albon osvojio bod za deseto mjesto.